**Îngerul luminii**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Îngerul Luminii

Dintr-o dată se făcu lumină

aripile îngerului palpitau

aprinse între cer si pământ

bătând ca o blândă zăbavă

transformată târziu în cuvânt .

Vino,larg deschid astăzi ușa,

sufletu-mi îngenunchiat și primenit

te cheamă să-i fii alături

în pocalul deznădejdii smerit.

Am nevoie de dulcea-ți lumină

ca mierea pe tipsii de cleștar

mă veghează un ochi din înalturi

și spășit te-aștept la hotar.